Medzinárodná konferencia v Prešove o kultúre milosrdenstva 

V dňoch 6. a 7. novembra 2026 sa v Prešove uskutočnil XIII. ročník Medzinárodnej konferencie o filozofii a kánonickom práve s podtitulom Tvár kultúry milosrdenstva – 10. výročie Jubilejného roka milosrdenstva. Podujatie spoločne zorganizovali Gréckokatolícka teologická fakulta Prešovskej univerzity v Prešove a Teologická fakulta Sliezskej univerzity v Katoviciach (Poľsko). 
Konferencia bola oficiálne otvorená príhovorom dekana Gréckokatolíckej teologickej fakulty PU v Prešove, prof. ThDr. Petra Tirpáka, PhD. Prvý blok prednášok moderoval prof. Pavol Dancák. V úvodnej sekcie zazneli štyri odborné príspevky. Prof. Dr hab. Krzysztof Wieczorek (Sliezska univerzita v Katoviciach) predniesol príspevok na tému Milosrdenstvo ako fundament tischnerovskej antropológie nádeje, doc. ThDr. Radovan Šoltés, PhD. (Prešovská univerzita) sa venoval téme Boh ako princíp našej prirodzenosti a prof. UŚ Dr hab. Mariusz Wojewoda (Sliezska univerzita v Katoviciach) predstavil Antropologické základy etiky milosrdenstva (Vattimo, Bauman, František). Dr.h.c. prof. PhDr. Pavol Dancák, PhD. (Prešovská univerzita) uzavrel prednáškovú časť témou Antinómie milosrdenstva a kultúry. Po prezentáciách nasledovala živá panelová diskusia.  
Druhý deň konferencie bol rozdelený do dvoch blokov, ktoré moderoval prof. Krzysztof Wieczorek. Doc. PhDr. ThDr. Daniel Porubec, PhD. (Prešovská univerzita) predstavil príspevok Filozofia kultúry P. A. Sorokina. Prednáška prof. UŚ Dr hab. Mareka Rembierza (Sliezska univerzita v Katoviciach) mala názov Rozmery kultúry a pedagogiky milosrdenstva – cesty a chodníky intelektuálneho, duchovného a praktického hľadania. Mgr. Maria Misik (Sliezska univerzita v Katoviciach) doplnila blok témou Osoba a milosrdenstvo – personalistické perspektívy kultúry pedagogickej vo svetle idey a skúsenosti milosrdenstva. 
Tretia sekcia bola orientovaná na kánonicko-právne a teologické otázky. Dr.h.c. Prof. UŚ Dr hab. Andrzej Pastwa (Sliezska univerzita v Katoviciach) vystúpil s témou Spravodlivosť a milosrdenstvo: O systémových základoch cirkevného poriadku lásky. Doc. JUDr. Stanislav Přibyl, Ph.D., Th.D., JC.D. (Univerzita Komenského v Bratislave) sa vo svojom príspevku zaoberal Pôsobením Božieho milosrdenstva v živote cirkvi podľa encykliky Jána Pavla II. „Dives in misericordia“ a na záver doc. ICDr. Juraj Popovič, PhD. (Prešovská univerzita) predniesol príspevok Mediácia a kultúra milosrdenstva v kánonickom poriadku Katolíckej cirkvi. Po prezentáciách nasledovala panelová diskusia.  
Medzinárodné podujatie úspešne prepojilo filozofické, teologické a cirkevno-právne pohľady na kultúru milosrdenstva a upevnilo dlhoročnú akademickú spoluprácu medzi slovenskou a poľskou akademickou obcou. Podrobnejšie informácie o konferencii sú dostupné na oficiálnom webe philosophyandcanonlaw.com. 

